উত্তরবঙ্গে বিজেপি সাংসদ, বিধায়ক হেনস্থা কাণ্ডে গ্রেফতার ২

ওয়েবডেস্ক- বিপর্যস্ত উত্তরবঙ্গ (North Bengal) পরিদর্শনের গিয়ে উম্মত্ত জনতার মারমুখি হিংসার শিকার হয়েছেন বিজেপি সাংসদ খগেন মুর্মু (Bjp Mp Khagen Murmu) ও বিধায়ক শঙ্কর ঘোষ (MLA Shankar Ghosh) সহ কুমার গ্রামের বিধায়ক মনোজ ওঁরাও। সাংঘাতিক ভাবে আহত হয়েছেন খগেন মুর্মু। হাসপাতালে চিকিৎসাধীন তিনি। সেইসঙ্গে হাসপাতালে চিকিৎসা চলছে শঙ্কর ঘোষের। এবার এই ঘটনায় দুজনকে গ্রেফতার (Arrest) করল পুলিশ। বাকিদের খোঁজেও তল্লাশি চালানো হচ্ছে বলে জলপাইগুড়ি পুলিশ (Jalpaiguri Police) সূত্রে খবর। দুজনকেই নাগরাকাটা (Nagrakata) থেকে গ্রেফতার করা হয়েছে। তাদের জলপাইগুড়ি সদরে নিয়ে যাওয়া হচ্ছে।

জেলার অতিরিক্ত পুলিশ সুপার (গ্রামীণ) সমীর আহমেদ (District Additional Superintendent of Police (Rural) Sameer Ahmed) জানিয়েছেন, দু’জনকে গ্রেফতার করা হয়েছে। বাকিদের খোঁজে তল্লাশি অভিযান চলছে।

তবে ধৃতদের নাম পরিচয় গোপন রেখেছে পুলিশ। এরা কোনও রাজনৈতিক দলের সঙ্গে যুক্ত কিনা তাও এখনও স্পষ্ট করেনি পুলিশ।

আরও পড়ুন- মীরজাফর থেকে সাবধান হন, মোদিকে বার্তা মমতার

উল্লেখ্য, প্রাকৃতিক দুর্যোগে তছনছ হয়ে গেছে দার্জিলিং। সেই দুর্যোগে দুর্গত এলাকা পরিদর্শনে যান বিজেপির দুই প্রতিনিধি খগেন মুর্মু ও শঙ্কর ঘোষ। তাদের দেখেই মারমুখি হয়ে ওঠে জনতা। পরিস্থিতি হাতের বাইরে চলে যায়। রক্তাক্ত হন খগেন মুর্মু। তাঁকে ওই অবস্থা থেকে উদ্ধার করে হাসপাতালে ভর্তি করা হয়েছে। এর পর কুমারগ্রামের বিধায়ক মনোজ ওঁরাও একই ভাবে হামলার শিকার হন। এই ঘটনাকে কেন্দ্র করে উত্তপ্ত হয় রাজ্য রাজনীতি। প্রত্যাশিত ভাবেই শাসকদলকে কাঠগড়ায় তুলেছে বিজেপি।

প্রধানমন্ত্রী নরেন্দ্র মোদিও এক্স হ্যান্ডেলে, রাজ্যের আইন শৃঙ্খলা পরিস্থিতি নিয়ে সরব হয়ে তৃণমূল সরকারের কঠোর সমালোচনা করেছেন। তৃণমূল এই ধরনের সমস্ত অভিযোগকে নস্যাৎ করে দিয়েছে। তৃণমূলের কুণাল ঘোষ বলেছেন, তৃণমূল হামলার  রাজনীতিতে বিশ্বাসী নয়। এদিকে উত্তপ্ত পরিস্থিতির আবহে ত্রিপুরায় মঙ্গলবার রাতে তৃণমূলের কার্যালয় ভাঙচুর চালানো হয়। মমতা বন্দ্যোপাধ্যায়ের নির্দেশে আজই ত্রিপুরায় রওনা দেয় তৃণমূলের ৬ প্রতিনিধি ।

দেখুন আরও খবর-